CELEX: 32019R1607
Language: bg
Date: 2019-09-27 00:00:00
Title: Регламент за изпълнение (ЕС) 2019/1607 на Комисията от 27 септември 2019 година за изменение на Регламент за изпълнение (ЕС) 2016/1239 по отношение на приложимите крайни срокове за подаване на заявления за лицензии

30.9.2019   
               
               
                  BG
               
               
                  Официален вестник на Европейския съюз
               
               
                  L 250/56
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1607 НА КОМИСИЯТА
         от 27 септември 2019 година
         за изменение на Регламент за изпълнение (ЕС) 2016/1239 по отношение на приложимите крайни срокове за подаване на заявления за лицензии
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 178, буква б) от него,
         като има предвид, че:
         
                     (1)
                  
                  
                     В Регламент за изпълнение (ЕС) 2016/1239 на Комисията (2) се определят общите разпоредби относно заявленията за лицензии за внос и за износ на селскостопански продукти и относно издаването на такива лицензии. В него се съдържат разпоредби относно сроковете за подаване на заявления за лицензии и за исканията за отмяна. По-конкретно в него се съдържат разпоредби относно случаите, в които в този регламент се посочва срок за процедурите, с цел да се определят датите на начало или край, когато тези дати се падат в събота, в неделя или на официален празник.
                  
               
                     (2)
                  
                  
                     С цел да се улесни управлението на тарифните квоти в Съюза е необходимо да се гарантира, че за всички селскостопански тарифни квоти, управлявани с помощта на лицензии, се прилагат едни и същи правила за определяне на сроковете за подаване на заявления за лицензии.
                  
               
                     (3)
                  
                  
                     Заявителите следва да могат да подават заявления за лицензии независимо от официалните празници в държавите членки. Понастоящем крайните срокове за подаване на заявления за лицензии, които се падат в събота, в неделя или на официален празник, се определят по различен начин в зависимост от това дали срокът за подаване на заявления се определя с посочване на конкретна дата или с посочване на продължителността на този срок. По отношение на последния случай разпоредбата в член 3, параграф 4 от Регламент (ЕИО, Евратом) № 1182/71 на Съвета (3) гласи, че ако последният ден от срока е събота, неделя или официален празник, крайният срок за подаване на заявлението е работният ден, следващ тази събота, неделя или този официален празник. В съответствие с член 5 от същия регламент, когато срокът за подаване на заявления се определя с посочване на конкретна дата, той изтича в последния час на крайния срок. Това означава, че при липса на специална разпоредба по отношение на случаите, в които крайният срок за подаване на заявление, определен с посочване на конкретна дата, приключва в събота, в неделя или на официален празник, би трябвало в такива случаи заявленията да се подават в срок до последния работен ден, предшестващ съботата, неделята или официалния празник.
                  
               
                     (4)
                  
                  
                     С цел да се избегне несигурност относно съответния краен срок, крайните срокове за подаване на заявления за лицензии, които се падат в събота, в неделя или на официален празник, следва да бъдат изтеглени във всички случаи, без значение на това дали срокът за подаване на заявления се определя с посочване на конкретна дата или с посочване на продължителността на този срок. Освен това на държавите членки, които искат да предвидят необходимото работно време, позволяващо да се подават заявления за лицензии в събота, в неделя или на официален празник, следва да бъде дадена такава възможност. В такива случаи, с цел да се подсигури прозрачност при управлението на заявленията за лицензии, следва да се установят правила, които гарантират, че заявителите са информирани за това работно време.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 3, параграф 3 от Регламент за изпълнение (ЕС) 2016/1239 се изменя, както следва:
            
                        1)
                     
                     
                        Буква б) се заменя със следното:
                        
                                    „б)
                                 
                                 
                                    чрез дерогация от член 3, параграф 2, буква б) и член 3, параграф 4 от посочения регламент приложимият краен срок е последният работен ден, предшестващ съботата, неделята или официалния празник, и този срок изтича в 13:00 часа брюкселско време. По отношение на заявленията за лицензии обаче държавите членки може да решат да предвидят необходимото работно време, за да позволят заявления да се подават в събота, в неделя или на официален празник. В този случай приложимият краен срок е съответната събота, неделя или официален празник и този срок изтича в 13:00 часа брюкселско време. Когато държава членка реши да предвиди такова работно време, тя го публикува.“
                                 
                              
                  
                        2)
                     
                     
                        Добавя се следната втора алинея:
                        „буква б) от първата алинея се прилага и когато приложимият краен срок се определя с посочване на конкретна дата и тази дата се пада в събота, в неделя или на официален празник.“
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 септември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 347, 20.12.2013 г., стр. 671.
         
            (2)  Регламент за изпълнение (ЕС) 2016/1239 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на системата за лицензии за внос и износ (ОВ L 206, 30.7.2016 г., стр. 44).
         
            (3)  Регламент (ЕИО, Евратом) № 1182/71 на Съвета от 3 юни 1971 г. за определяне на правилата, приложими за срокове, дати и крайни срокове (ОВ L 124, 8.6.1971 г., стр. 1).